HMB Historical Medieval Battle - Rahvusvahelise keskaegse võitluse turniir - Saula, Viikingite Küla
Channel: ixsilver
Date: 18/09/2014

Eesti kõikide aegade esimese turniiri kategoorias HMB Buhurt 5vs5 võitis Sõdalaste Koja meeskond (2 võitu). Teise koha sai Läti meeskond (1 võit) ja kolmanda koha klubi Nordburg meeskond (0 võitu).
  
  6. septembril 2014 toimus Saula Viikingite Külas Eesti keskaegse võitluse turniiride ajaloo esimene ametlik meeskondlik võistlus kategoorias HMB (historical medieval battle) buhurt 5vs5. Kokku läksid Sõdalaste Koja koondmeeskond, klubi Nordburg esindusmeeskond ja külalismeeskond Lätist. Kahe võiduga võitis Sõdalaste Koja meeskond, ühe võiduga jäi teiseks Läti meeskond. Buhurt 5vs5 on meeskondliku võistluse kategooria, kus grupp võitleb grupi vastu ja võitluses on lubatud peaaegu kõik võtted peale relvaga torkamise. Võidab see meeskond, kes kõik vastasmeeskonna võitlejad pikali paiskab. Lisaks buhurdile toimus turniir ka keskaegsete duellide kategoorias. Kohal oli Eesti ja Läti keskaegse võitluse eliit – turniiri võitis Läti rahvusmeeskonna kapten Vladimir Maksimenko (Hartman), teiseks jäi Eesti rahvusmeeskonna esivõitleja Jaan Murumets (Barbar).
  Turniiril osales 19 võitlejat Eestist, Lätist ja Prantsusmaalt. Enamus platsile astunud võitlejatest olid Eesti ja Läti rahvusmeeskondade liikmed, kes on osalenud ka täiskontaktse keskaegse võitluse maailmameistrivõistlustel (Rahvaste Lahing). Meeskondlikus kategoorias võidu saavutanud Sõdalaste Koja meeskonna koosseisus osales külalisena ka üks Prantsuse rahvusmeeskonna võitleja, samal ajal kui kaks Sõdalaste Koja meeskonna võitlejat osalesid Läti meeskonna koosseisus, kuna lätlastel oli liiga vähe võitlejaid. 
  Turniirist võtsid osa võitlejad klubidest Excalibur (Riia), Karu Klubi (Narva), Komturia (Riia), La Confrerie des Loups (Prantsusmaa), Lübeck (Riia), Nordburg (Tallinn), Soldknechte (Tallinn), Turm (Tartu) ja Valhalla (Tallinn). Turniiri peakohtunikuks oli ka Rahvaste Lahingul peakohtunikuna töötanud Grigori Jurtšak Lätist. Sügise hakul toimuv Ümera lahingu aastapäevale pühendatud turniir Viikingite Külas on toimunud alates aastast 2010, kui tähistati selle eestlaste jaoks kuulsusrikka võidu 800. aastapäeva. Ürituse korraldajateks on MTÜ Eesti Ajaloolise Mõõgavõitluse Liit ja MTÜ Viikingite Küla. Üritust toetas ka Rahvaste Lahingut korraldav rahvusvaheline täiskontaktse keskaegse võitluse ühendus Historical Medieval Battle International Association.
  
  Täiskontaktne keskaegne võitlus, HMB ja Rahvaste Lahing

  Täiskontaktne keskaegne võitlus (full contact medieval combat) on rahvusvaheline võitlusspordi ala, mille maailmameistrivõistluste aset täidab igal aastal erinevas paigas toimuv sportlik ajaloo taaskehastamise festival Rahvaste Lahing (ç). Rahvaste lahingul harrastatava võistlusstandardi nimi on HMB (historical medieval battle). Eesti mõõgavõitlejad on käinud Rahvaste Lahingul Baltimaade ühendmeeskonna koosseisus aastatel 2012-2013, alates aastast 2014 on Eestil oma rahvusmeeskond. 
  Rahvaste Lahingul võisteldakse mitmes erinevas kategoorias. Kõige populaarsem on grupilahingute kategooria ehk buhurt, kus meeskond võistleb meeskonna vastu. Grupilahingute formaat põhineb Ida-Euroopas ja Venemaal välja kujunenud ajaloo taaskehastajate meelelahutuslikul lahingmängul. See on 14.-15. sajandi raudrüüsid kandvate meeste täiskontaktne võitlus nüristatud raudrelvadega, kus on lubatud peaaegu kõik võtted peale relvaga torkamise. Võidab see meeskond, kes kõik vastasmeeskonna võitlejad pikali paiskab. Võisteldakse aga ka individuaalduellide kategoorias Duel 1vs1, mis on pisut kergema kontaktiga. Duelli võidab võistleja, kes kindlaksmääratud kestusega raundi jooksul vastasele rohkem kordi mõõgaga pihta lööb, poksimine ja maadlemine ei ole lubatud.
  
  
OPENED HMB TOURNAMENT SAULA 2014 – HMB BUHURT 5VS5
  
VIKING VILLAGE, SAULA, ESTONIA – 06.09.2014
PROTOCOL

HMB Knight Marshal: Grigori Jurtšak
HMB Marshals: Juri Kiseljov, Raivo Ird
Authenticity com: German Lebedev
Secretary: Allan Bernard
Assistant Marshals: Ilona Rõženkova, Maksim Sidnev, Raini Olt

Tournament Saula 2014 was held under Unified International HMB rules of HMBIA:
http://botn.info/en-rules-regulations
Organizers: Estonian Historical Fencing Association, HMB International Association, Viking Village